เจ้าแม่เฟซบุ๊ก
ถือเป็นเจ้าแม่เฟซบุ๊กทางเศรษฐกิจได้คนหนึ่ง สำหรับ พี่ตู่วรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม บัวหลวง ที่ให้ข้อมูลข่าวสารด้านเศรษฐกิจ ในแง่มุมที่เฮฮา ขบขัน แสบๆ คันๆ ตอนนี้มีแฟนเพจ 6,000 กว่าคน และมีแนวโน้มที่จะเพิ่มขึ้นเป็นลำดับ
13 พ.ค. 2556

ถือเป็นเจ้าแม่เฟซบุ๊กทางเศรษฐกิจได้คนหนึ่ง สำหรับ พี่ตู่วรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม บัวหลวง ที่ให้ข้อมูลข่าวสารด้านเศรษฐกิจ ในแง่มุมที่เฮฮา ขบขัน แสบๆ คันๆ ตอนนี้มีแฟนเพจ 6,000 กว่าคน และมีแนวโน้มที่จะเพิ่มขึ้นเป็นลำดับ
เฟซบุ๊กของพี่ตู่ มีทั้งสาระและไร้สาระ คัลเลอร์ฟูล มากมายตามบุคลิกภาพเจ้าของเพจ 
ใครได้อ่านเฟซบุ๊ก คงขำก๊าก กับโชคหล่นทับพี่ตู่ ที่เธอภาคภูมิใจมากๆ 
พี่ตู่โพสต์ว่า ได้เห็นรูป กรณ์ จาติกวณิช ที่มีสื่อลงในหนังสือ เป็นรูปใส่สูทถือปืนกล และถือกระเป๋าเจมส์บอนด์ มีรูปแมลงสาบบนกระเป๋า เลยนึกถึงเจมส์บอนด์ 007 
และแล้วให้บังเอิญเดินไปเจอทหารพิการขายลอตเตอรี่ ก็เลยช่วยอุดหนุนมาหนึ่งคู่ เลข 007 ปรากฏว่า งวดวันแรงงานแห่งชาติ เลขท้ายสองตัวออก 07 ทำให้เธอถูกเลขท้ายสองตัว เป็นที่ครื้นเครงเพราะฟลุกจริงๆ 
พี่ตู่บอกว่าได้รางวัลน้อยนิดแต่ดีใจที่ถูกหวย เลยขอขอบคุณคุณกรณ์ มากๆ และห้ามมาขอส่วนแบ่งอีกด้วย ทำให้แฟนเพจอมยิ้มกันยกใหญ่ เพราะพี่ตู่ดีใจยิ่งกว่ากำไรหุ้นเสียอีก 
ล่าสุดคุณพี่ตู่โพสต์เรื่องการปลูกพืชไร่ไม้ดอก ตามประสาคนอยู่ไม่สุขและรักต้นไม้ แถมมือเย็นอีกต่างหาก ปลูกอะไรก็งอกงามดี 
ใครจะรู้บ้างว่า พี่ตู่เคยแอบซุ่มปลูกต้นมะลิด้วยมือตัวเอง ประคบประหงมอย่างดีจนงามออกดอกสะพรั่ง และพอถึงวันแม่ก็ยกกระถางดอกมะลิ ไปเซอร์ไพรส์ให้เป็นของขวัญคุณแม่
เห็นไหมว่าผู้หญิงคนนี้ คัลเลอร์ฟูล จริงๆ